- આંખોમાં જરા પણ કંઇક થાય તો જીવ અદ્ધર થઇ જાય છે - પણ જો કોઇ કહે કે આંખોમાંથી કીડા નીકળ્યા છે તો, આવું સાંભળતા જ આંખો પહોળી થઇ જાય - પરંતુ આ વાત સાચી છે - અમેરિકામાં રહેતી 28 વર્ષની એબી વૈકલ સાથે આવું જ કંઇક થયું છે - આપણે સૌને આંખોમાં ખંજવાળ આવે એ જ રીતે એબીને પણ આંખમાં ખંજવાળ આવતી હતી - તે પણ બધાંની જેમ બંને હાથો વડે આંખોમાં ખણવા લાગી - ડાબી આંખમાંથી કચરો સાફ કરતાં તેણે જોયું કે તેની આંગળી પર કંઇક ચોંટ્યુ હતું - એબીએ ધ્યાનથી જોયું તો પાણી કલરનો અડધા ઈંચનો લાંબો કીડો હતો - કીડો તેની આંગળીના ટેરવા પર ફરતો હતો - એબીએ તાત્કાલિક ડૉક્ટરની સારવાર લીધી - ડૉક્ટરે એબીની આંખમાંથી એવા કુલ 14 કીડા કાઢ્યાં - એબીના કહેવા પ્રમાણે તેને થોડા સમય પહેલા એક માખી કરડી હતી - માખી કરડવાને કારણે તેને ઇન્ફેક્શન થયું હતું - ઇન્ફેક્શનના કારણે જ તેને આંખોમાંથી કીડા નીકળવાની પ્રોબ્લેમ થઇ હતી - ડૉક્ટર દ્વારા આ કીડા કાઢવાની ટ્રીટમેન્ટ સાત દિવસ ચાલી હતી